1. lipnja u Domovinskom ratu

**Domovinski rat po nadnevcima**: 1. lipnja u Domovinskom ratu.

- Na zajedničkoj sjednici starog i novog Izvršog vijeća Sabora Hrvatske obavljena primopredaja vlasti, čime je nova vlada s predsjednikom Stipom Mesićom preuzela svoje dužnosti.

- U Srijemskim Čakovcima nedaleko Vukovara intervenirala JNA zbog oružanog sukoba među mještanima, sada u mjestu 17 tenkova, četiri oklopna transportera i dva sanitetska vozila JNA.

**- Na Gradskom groblju u Prištini pokopana 97. žrtva srbijanskog terora, Albanac muslimanske nacionalnosti Fehmi Adami, koji je ubijen od srbijanske policije.**

**- Četnički vojvoda Vojislav Šešelj s mitinga u Bačkoj Palanci prijeti da će sa svojim četnicima udarati na srce Zagreba.**

**- Iz Trebinja čelnik Srpske demokratske stranke za BiH Radovan Karadžić pozvao Dubrovnik da se pridruži tzv. "Zajednici općina istočne i stare Hercegovine", svojevrsnom pandanu "krajini" u Republici Hrvatskoj.**

**- "Cjepanje Jugoslavije bilo bi anakronizam i Europska zajednica ne smije učiniti ništa čime bi to pomogla", izjavio predsjedavajući EZ Jacques Poos za "EZ-Magazin" iz Baden Badena, ali buduću Jugoslaviju vidi kao "savez država, koji nastaje na demokratski način".**

- Hrvatska u Parizu, primljena u punopravno članstvo Organizacije UN za obrazovanje, znanost i kulturu (UNESCO).

- Predsjednik Tuđman predao diplomatske vjerodajnice novoimenovanom ambasadoru Republike Hrvatske pri UN dr. Zvonimiru Šeparoviću.

- Hrvatska ne pristaje biti europska ili civilizacijska provincija, rekao predsjednik Tuđman na tradicionalnim Danima Sveučilišta u Zagrebu.

**- Dosad u Republici Hrvatskoj za ratne zločine prijavljeno ukupno 616 osoba.**

- Već četiri dana traje barbarsko razaranje Dubrovnika. Četnici ponovno uništavaju spomenike kulture neprocjenjive vrijednosti.

- Posljednjih sedam dana **Slavonski Brod** nemilosrdno se razara **iz četničkih uporišta u Bosni.**

- U Bosni i Hercegovini, kako javlja Radio BiH, po službenim vladinim podacima, registrirano 1.200.000 izbjeglica.

- Brojni ultimatumi i pozivi na lojalnost, organizirani medijski linč, ubojstva, progon, uhićenja i odvođenje civila u koncentracijske logore upućuju da Srbi na prostoru općine Prijedor provode genocid nad tamošnjim Hrvatima i Muslimanima.

**- Zrakoplov JAT-a iz smjera Beograda sletio na atenski aerodrom, unatoč embargu Vijeća sigurnosti UN protiv Jugoslavije.**

- Bivši njemački ministar inozemnih poslova Hans-Dietrich Genscher zatražio da srpskom predsjedniku Slobodanu Miloševiću sudi Međunarodni sud pravde u Haagu.

- Poslije nekoliko dana relativnog zatišja na mostarskim se ulicama opet puca, usprkos međugorskom sporazuma o nenapadanju, **Muslimanima nije do primirja**.

- **Goražde pod vatrom srpskih granata**, mnoštvo mrtvih i ranjenih, a promatrači UN još ne stižu.

- U povodu najnovijih događaja i alarmantnih izvješća iz Sarajeva o maltretiranju Hrvata, predsjednik HZ Herceg-Bosna Mate Boban uputio pismo Aliji Izetbegoviću i zamolio ga da pokuša zaustaviti muslimansko bezumlje.

- Nizozemska se priprema za prvo suđenje ratnim zločincima u bivšoj Jugoslaviji.

- Lojze Peterle, ministar vanjskih poslova Slovenije, naglasio kako s hrvatske strane ima dovoljno dobre volje da se sa Slovenijom riješe svi problemi, a naročito oni oko granica.

- Skupština u Beogradu smijenila Dobricu Ćosiša, predsjednika "SRJ", jer duhovni otac projekta "velike Srbije" više nije dovoljno radikalan.

- Snage bosanskih Srba topovima napale Bugojno, te Turbe i Travnik.

- Srpski snajperisti u Goraždu ranili tri osobe, od kojih dva četverogodišnja dječaka blizanaca, izvijestio reporter Sarajevskog radija.

**- Na pitanje novinara "Vjesnika", kako bi benkovački Srbi dočekali Hrvatsku vojsku, srpski prebjeg Ilija Rnjak rekao da bi stariji stanovnici reagirali raširenih ruku, a da bi joj se mlađi suprotstavili ili bi pobjegli.**

- **Izjava Alije Izetbegovića da će mirovni sporazum s Hrvatima u Bosni "postati samo dio dugotrajne borbe protiv Srba"** naišla na neobično jaku osudu u ruskoj političkoj javnosti.

- Hrvatski ministar vanjskih poslova dr. Mate Granić u Press centru **11. ministarske konferencije nesvrstanih u Kairu**, među ostalim, izjavio kako "neće biti ciprizacije Hrvatske".

- Otpočeo sveopći napad na zaštićenu zonu UN-a Goražde, a Srbi napadaju i Srebrenicu i Žepu, također zaštićene zone UN-a.

- Bosanski Srbi, nakon ubojstva ministra vanjskih poslova BiH Irfana Ljubijankića i njegovih suradnika, ne daju njihova mrtva tijela, a uništivši sve tragove raketiranja helikoptera izražavaju "iznenađenje" što Vlada BiH to od njih traži.

**- Počinje novi krug rasprava o sukcesiji imovine bivše SFRJ: u vrijeme raspada bivše države, vojna oprema i objekti, devizne rezerve, potraživanja i nekretnine u inozemstvu vrijedili više od 80 milijardi dolara.**

## Izvori

* Hrvatski informativni centar *Hrvatski spomenar: 1. lipnja - 10. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.